JUMAL KÕNELEB
Tere jälle!
Minu ja Joy elu on olnud ususeiklus juba üle 15 aasta.
Piibel ütleb: "Õige jääb usust elama."
Küsimus on, kas usust võib elada?
Kas see on üldse võimalik?
Kui vaadata meie elu, siis see on küll võimalik.
Oleme oma elus olnud tõesti sageli vaid usust sõltuvad.
Oleme õppinud nii elama ja vahel isegi nautima seda,
et elu on seiklus, kuigi vahel on päris kitsas käes.
Armastame siiski usust rääkimist.
Usk on meile armas teema.
Mitte võitluste ja raskuste, vaid paljude kogetud võitude tõttu.
Usk, mille Jumal on meile andnud ja õpetanud,
on meid kandnud läbi.
Oleme läinud läbi täiesti võimatutest olukordadest.
Viimati rääkisime sellest, milline on usk,
mis kannab läbi kõigist elus ettetulevatest väljakutsetest.
Kui oled keegi, kelle elus pole kunagi mingeid väljakutseid,
siis oled küll mingilt teiselt planeedilt pärit.
Ma ei tea kus sa elad, aga ma tuleks meeleldi külla.
Kui kogu aeg teleka ees istuda, siis poleks võib-olla raskusi.
Küllap vaimne tervis kannataks. - Kes sind siis toidaks?
Mina igatahes mitte. - Kas tõesti?
Kui ma vaatan muudkui armastusfilme..
Ma ikka toon sulle süüa.
Viimati rääkisime, et kandev usk rajaneb Jumala usaldamisele.
Usk on Jumala usaldamine.
Kas Jeesus ütles: "Olgu teil usku Janisse"?
Ei, hoopis: "Olgu teil usku Jumalasse!"
See on esimene asi.
Tore, et väljakutsete keskel ei ole küsimus selles,
et ma pean ponnistama usku ja saavutusi ette näitama.
Ma saan väljakutsete keskel heita oma mured Issanda peale
ja Temale loota ning Teda usaldada.
See ongi usk.
Täna räägime teisest punktist, mis meid on aidanud,
kui oleme pidanud otsima usku, mis kannaks läbi väljakutsete.
See on selle mõistmine,
et uskumine Jumalasse käib käsikäes usuga Tema Sõnasse.
Jumal ja Tema Sõna on üks.
Jumal on just selline, nagu Ta Sõnas väidab end olevat.
Piibel ütleb Johannese 1: "Alguses oli Sõna
ja Sõna oli Jumala juures ja Sõna oli Jumal."
Päris võimas!
Piibel võrdsustab Jumala ja Sõna ning ütleb, et Sõna oli Jumal.
Esimeses kirjas ütleb Johannes,
et Sõna sai lihaks ja elas meie keskel - Jeesus.
Peame mõistma, et see Sõna on sama nagu Jumal.
Jumal ei või valetada.
Kui Ta midagi Sõnas ütleb, siis Ta seda ka mõtleb.
Seda võib öelda nii lihtsalt, et kui toetud Piiblile
ja paned kogu lootuse Sõnale, kui toetud nendele tõotustele
ka siis, kui kõik näib olevat pahupidi.
Kui võlakoorem on nii suur,
et keegi ei suuda seda tasuda, isegi mitte maailma rikkaim mees,
siis pead ikkagi lootma sellele, et Tema täidab su vajadused.
Seda ütleb Sõna.
Kui on haigusesümptomeid või mis iganes hädaoht ähvardab,
aga sa ikka toetud sellele, et Tema ravib kõik su tõved
ja usud sellesse, siis toetudki sa Jumalale.
Sa ei toetu kirjakohale või kellegi kirjutatud lausele.
Kristus on Jumala Sõna.
Kui toetud Sõnale, siis toetud Kristusele.
Kiri heebrealastele 13:8 ütleb:
"Jeesus Kristus on seesama eile ja täna ja igavesti!"
Samuti nagu Tema Sõna on sama eile, täna ja igavesti.
Meil on tähtis toetuda millelegi,
mis ei muutu selle muutuva maailma keskel.
Maailmas ongi muutus ainus püsiv asi.
Meil on ometi midagi püsivat.
See püsib muutumatuna eile, täna ja igavesti.
Meil on sõnad, mis räägivad meile,
et me oleme kaitstud ja Ta on meiega.
Ta õnnistab meie lapsi, hoolitseb meie eest,
Ta juhatab meid, elab ja on keset minu elu.
Ta ei jäta meid kunagi maha.
Kui mõtleme Vana Testamendi usukangelaste,
Aabrahami ja Noa peale, siis neil ei olnud Sõna.
Neil polnud kirja pandud Sõna.
Nad usaldasid seda, mida olid kuulnud Püha Vaimu kaudu.
Meil on aga see kirja pandud Sõna.
See pole moodne nutiversioon, mille leheküljed on puutetundlikud
ja muutuvad sõrmega tõmmates või on mõni päev tühjad.
Jumal ei tervendagi haigeid enam. - Keegi on lehekülge muutnud!
Järsku on Psalm 40 kadunud.
Ei, Jumala Sõna on sama eile, täna ja igavesti.
Imeline on mõista, et sellele kaljule võime elu ehitada.
Sõna on Kristus - kalju.
Seda on imeline teada. - Elu muutub stabiilseks.
Elu muutub täiesti teisel moel stabiilseks.
Psalm 119:89: "Igavesti, Issand, jääb püsima sinu sõna taevas."
Jesaja 40:8: "Rohi kuivab ära, õieke närtsib,
aga meie Jumala sõna püsib igavesti."
Psalm 119:160: "Sinu sõna sisu on tõde
ja kõik su õiguse seadused jäävad igavesti."
Imelised ja kinnitavad sõnad.
Matteuse evangeelium 24:35:
"Taevas ja maa hävivad, aga minu sõnad ei hävi."
Jumala sõnad ei kao kunagi.
Jumal tahab, et saaksime nii tugevaks,
et ei lase end rõhuda kogemustel, tunnetel ja olukordadel.
Ta tahab, et kõik kasvaksid usus.
Kuidas saame usus kasvada?
Me kasvame usus siis, kui toetume ja usaldame Sõna
rohkem kui seda, mida kogeme, näeme ja tunneme.
See on ainus viis.
Me tohime enesele kuulutada,
võime julgelt kuuluta olukordadele ja tunnetele,
et Jumala Sõna on tõde.
Paistku ja tundugu, kuidas tahes,
olgu kogemused millised tahes, siis Jumala Sõna on endiselt tõde.
See on imeliselt vabastav!
Mida teha, kui olukord on niisugune, et ma lihtsalt ei suuda seda teha.
See käib üle jõu, sest elu on nii keeruline ja raske.
Ma lihtsalt ei saa.
Võib-olla on sinu usk selline, aga minul küll ei ole sellist usku.
Mida ma siis teen, kui ma tean, et ei suuda?
Mis siis saab, kui mul pole sellist usku?
Kas minu osas on siis kogu lootus kadunud?
Kust see usk tuleb?
Hea küsimus.
Mida siis teha, kui usku pole?
Kas peaks seda justkui kusagilt välja pigistama?
Kuidas tekib selline usk, mis tõeliselt kannab?
Kõige targem on vaadata Piiblist vastust.
Sõna ütleb kirjas roomlastele 10:7:
"Usk tuleb kuulutusest, kuulutus aga Kristuse sõna kaudu."
Kas usk tuleb sellest, et ma palvetan piisavalt?
Kas piisavalt valju häälega Jumala poole kisendamisest?
Kas paastumisest ja ootamisest?
Piibel ütleb, et usk tuleb kuulutusest ja kuulutus Kristuse sõna kaudu.
Mida see siis tähendab?
Seda, et usk tuleb kuulmisest ja kuulmine Jumala Sõna kaudu.
Luuka evangeeliumis 17:5 on hea näha apostlite võitlust
selle sama küsimusega, et mõista usu tähtsust.
Nad ütlesid Issandale: "Kasvata meie usku!"
Kasvata meie usku!
Anna meile, palun, usku juurde!
Mida Issand selle peale vastab,
kui meil on olukord, milles me vajame tugevamat usku?
Issand ütles: "Kui teil oleks usku nagu sinepiivakene,
te võiksite öelda sellele mooruspuule:
"Juuri end üles ja istuta merre!" ja see kuulaks teie sõna."
Issand ütleb seega, et on võimalik öelda mooruspuule:
"Juuri end üles ja istuta merre!" ja see kuulaks minu sõna.
Kui mul oleks usku sinepiseemnegi jagu.
Me teame, et sinepiseeme on üks pisematest seemnetest.
Kõik me usklikena teame, et nii palju on meil ikka usku.
Meil on nii palju usku.
Teame, et Issand on meiega koos.
Me teame, et Ta on vägev.
Teame, et Ta elab.
Sinepiseemne võrra on meil kõigil usku.
Me ei pea muretsema.
Tähtis on märgata,
et Issand kasutab selles võrdumis sõna "seeme".
Sinepiseemne võrra usku.
Markuse evangeeliumis 4:30 ütleb Ta uuesti:
"Millega võiksime võrrelda Jumala riiki
või millise tähendamissõnaga teda kujutaksime?"
Jumala riik on kõik see, mis Jumala juurde kuulub -
Tema ise, mis Tal on, mida Ta oskab, Tema jõud,
Tema rahu, Tema armastus, kõik tõotused, Tema rõõm,
Tema tugevus, tervendav vägi - kõik, mis kuulub Jumala kuningriiki.
Nagu me kõik teame,
siis on just need asjad, mida me kõik vajame.
Argieluski vajame just neid Jumala kuningriigi imelisi asju.
Millega võrdleksime Jumala riiki?
Millist tähendamissõna kasutada?
Sinepiivakesega, mis on, kui see külvatakse maha,
väiksem kõigist seemneist maa peal.
Ent kui see on külvatud, siis see sirgub ja kasvab
suuremaks kõigist taimedest aias ja ajab suured oksad,
nii et taeva linnud võivad teha pesa selle varjus."
Issand ütleb, et Jumala riik on peidetud seemnesse.
See on nagu seeme, mis külvatakse maha.
Kuigi see on kõige väiksem, kasvab sellest midagi suurt,
mille varju ka taeva linnud võivad teha pesa.
Ta räägib jälle seemnest.
Päris naljakas olukord.
Jüngrid tulevad Jeesuse juurde ja paluvad usku juurde.
"Kasvata meie usku, Issand!
Me vajame rohkem usku, sest seda kõike on liiga raske kanda!"
Võiks arvata, et Jeesus ütleb: "Tulge aga lähemale.
Ma panen käed teie peale ja te saate usku juurde!"
Ta oleks ka võinud lihtsalt öelda: "Ma kasvatan teie usku!"
Jeesus hakkas hoopis rääkima seemnest.
Nähtavasti ei olnud jüngreil sinepiseemnegi võrra usku.
"Kui teil oleks usku nagu sinepiivakene."
Jeesus räägib korraga seemnest.
Teiseski kohas räägib Ta seemnest.
Markuse evangeelium 4:26-29: "Nõnda on Jumala riik:
nagu inimene viskab seemne maa peale
ning heidab magama ja ärkab üles öösel ja päeval,
ning seeme tärkab ja loob pea, nõnda et inimene ei tea, kuidas.
Maa kannab vilja iseenesest,
esmalt orast, seejärel päid, seejärel täit nisutera pea sees.
Aga niipea kui vili on küps,
saadab ta sirbi, sest lõikusaeg on käes."
Jälle on juttu seemnest.
Ta ütleb, et seeme toodab iseenesest saaki.
Põllumees ei tea, kuidas.
Ükski põllumees ei tea.
Ta lihtsalt hoolitseb, et maapind oleks sobiv.
Seeme kannab iseenesest vilja.
Mis seemnest on jutt?
Mis seeme on Jumala riigi seeme?
Millisest poest ma võiks osta Jumala kuningriigi seemne?
Seda seemet ma tahan saada,
et see kannaks Jumala riigi vilju minu elus.
Õigust, rahu, rõõmu, armastust ja usku.
Kas on olemas mõni pood, mis müüb ususeemneid?
Salajane, imeline pood vanalinnas.
Porvoo vanalinnas on munakividest tänavad,
mis viivad kiriku taha, kus on ka imekaunis jõgi.
Kas seal asub ka selline väike salapood,
kuhu minnes leian eest vana habemesse kasvanud mehe,
kes müüb mulle alumisest sahtlist imelisest pakikesest seemneid,
mida saan osta ja kasvatada Taevariigi asju?
Kas selline koht on olemas, kus leidub neid imelisi seemneid?
Mina tahan neid seemneid!
Nagu ikka leiduvad vastused sealt,
kust need küsimused ka tekivad - vastused leiad Piiblist.
Jeesus räägib meile otse, millised on need seemned.
Jüngrid tahavad suuremat usku ja Jeesus räägib seemnetest.
Luuka evangeeliumis 8:11
räägib Jeesus jüngritele tähendamissõna,
mis samuti räägib seemnetest ja külvajast, kes läks külvama.
Mõned seemned kukkusid siia, teised sinna, osa tärkas, osa mitte
ja jüngrid imestasid, mida see jutt nüüd tähendab.
Jeesus ütleb: "Seeme on Jumala Sõna."
Seeme on Jumala Sõna.
Seeme, millest midagi kasvab,
mida ma võin kasvama panna, mille võin külvata oma südamesse
ja millest hakkavad Jumala riigi asjad kasvama.
See polegi müügil salapoes.
Seda pole mingis imekohas.
Ma ei pea minema taevasse, seda ära tooma.
Ma ei pea minema mere alla, et seda sealt välja tuua.
Piibel ütleb: Sõna on mu lähedal, see on mu suus ja mu südames.
Seeme on Jumala Sõna.
See raamat on varalaegas, mis on täis imelisi seemneid.
Kui külvan neid seemneid oma südamesse,
siis tärkab midagi imelist - Jumala ja Taevariigi asjad.
See Sõna tekitab usku.
Usk tuleb kuulutusest ja kuulutus Kristuse Sõna kaudu.
See raamat on väärtuslik.
Siin on kallis materjal, mis ehitab ja kasvatab minu elu.
See suudab kasvatada mu usku,
et mu elu oleks turvalisem ja stabiilsem.
Usu kaudu avaneb mu süda
vastu võtma palvevastuseid ning Jumala imesid.
Ma suudangi teha vägevaid asju,
nagu Jeesuse jutt mooruspuu merre minemisest.
Suudan palvetada asjade eest,
mida ei ole siin maailmas näha ning need sünnivad.
Saladus peitub selles Sõnas.
Saladus peitub seemnes ehk Jumala Sõna külvamises.
Meid on aidanud arusaam,
et Jumala Sõna on nagu seemnepakk su käes.
mida võid hakata oma südamesse külvama.
Need hakkavad iseenesest kasvatama mu elus sõna kohast vilja.
See ei aitaks, kui kisendaksin Issanda poole:
"Kasvata mu usku!"
Jüngrid palusid seda ja see ei aidanud üldse.
Jeesus ütles hoopis: "Kui te usk oleks nagu sinepiiva.."
Teisisõnu, minge tagasi oma seemnepakikese juurde
ning hakake külvama ja küllap usk kasvab.
Täiesti iseenesest.
Seetõttu mina kuulan vaga sageli usuga täidetud õpetust
erinevate teemade kohta, milles minu elus on väljakutseid.
Kui mul on rahalisi raskusi, siis ma kuulan õpetust sellest,
mida Jumala Sõna ütleb selle valdkonna kohta.
See sütitab iseenesest usku.
Kui on tervise teemal võitlemist, siis kuulan õpetust selle kohta.
Loen Sõnast selle kohta ja Sõna tekitab iseenesest usku.
Kui usk on olemas, siis see muudab olukorda.
Kohtasin äsja Rauma linnas naist, kes oli kannatanud hirmude all.
Ta tundis end halvasti ja tal oli madal enesehinnang.
Ta ütles, et ta on saanud abi.
Küsisin, kust ta abi sai?
Ta ütles, et hakkas lihtsalt iga päev tund aega Piiblit lugema.
Ta ütles, et see muutis tema elu.
Nagu ütlesid, et Sõna on iseenesest teda kinnitanud
ning andnud rahu ja turvatunde.
See on elav Sõna.
Need on elavad, imelised tõotused.
Kui külvad neid seemneid südamesse, siis kannavad need tõesti ka vilja.
Jeesus ütleb nii tähendamissõnas külvajast.
Luuka evangeelium 8:12:
"Teeäärsed on need, kes kuulevad, aga pärast tuleb kurat
ja võtab sõna ära nende südamest, et nad ei usuks ega pääseks."
Nii juhtub mõnikord.
Saame tõotuse, et Issand tahab tervendada,
aga hakkame kahtlema selles ja loobume sellest Sõnast.
Erinevad olukorrad võivad röövida Sõna.
"Kaljupealsed on need,
kes kuuldes võtavad sõna rõõmuga vastu,
ent neil ei ole juurt, üürikest aega nad usuvad,
ent kiusatuse ajal taganevad ära."
Jeesus jätkab:
"Mis ohakate sekka kukkus, on aga need, kes sõna küll kuulsid,
ent edaspidi lämmatavad neid muretsemised
ja rikkus ja elulõbud ning nende vili ei saa küpseks."
See osa on küll tuttav.
Need lämmatavad mured.
Nendega ununeb ära, mida on Issand tegelikult ütelnud,
mille peal ma õieti seisan ja kui kaitstud tegelikult olen.
Jeesus ütleb: "Aga mis on heas mullas, on need,
kes sõna kuuldes seda kaunis ja heas südames säilitavad
ja kannatlikkuses vilja kannavad."
Maapind on meie süda.
Kõva süda pole hea pinnas.
Jumal tahab igal viisil pehmendada meie pinnast,
et süda oleks pehme ja kasvataks paremat vilja.
Süda pehmeneb, kui loed Sõna, ülistad Jumalat,
kuulad head ülistusmuusikat ja käid koguduse osaduses.
Jeesus lubas, et neid külvates kannavad seemned ka vilja.
Mõni kolmekümne-, kuuekümne- ja isegi sajakordset saaki.
Märkan enda puhul, et kui loen kirjakohti tervenemisest,
siis mu usk saab selles valdkonnas tugevamaks.
Seda tervemana tunnen ja sümptomid kaovad.
Toon veel ühe asja esile.
Minu meelest on vägev, et juba alguses ütleb Jumal,
et iga seeme kannab vilja oma liigi järele.
Samamoodi on Jumala Sõnaga.
Tervenduskirjakohad mõjuvad tervendavalt,
majanduslikku õnnistust kirjeldavad kirjakohad
toovad ellu õnnistust.
Iga Sõna tõotus kannab su elus selle sisukohast vilja.
Taevariik levib ja kasvab.
See on nagu aiapidamine.
Kui külvan erinevaid seemneid päev päeva järel,
nädalast nädalasse ja aastast aastasse,
kastan neid, räägin neid ja seisan nende tõotuste peal,
siis mu elu aiapidamine muutub kauniks ja kasvab.
Nüüd palvetame.
Tänu, Issand, et saame koos olla Sinu palge ees.
Issand, tahan Sind tänada,
et tõesti oled sama eile täna ja igavesti!
Issand, tänan, et võime toetuda Sinu peale.
Võime elada Sinuga koos
ja Sul, Issand, on tõesti hea plaan meie jaoks.
Issand võin võtta Sinu sõnad,
mõtiskleda nende üle, külvata neid oma südamesse
ja talletada need oma südamesse Maarja kombel.
Need toovad minu ellu rõõmu ja muutuse.
Issand, tänan Sind selle eest,
et olen tõesti kaitstud Sinuga koos elades.
Tänu, Issand!
Kasvagu Su Sõna mu südames.
Kandku see imelist vilja.
Jeesuse nimel, aamen.
Tahame taas tänada vaatajaid tagasiside ja julgustuse eest.
Olen saanud palju tagasisidet oma kirjutatud raamatute kohta.
Ma hindan väga tagasisidet, nii kiitust kui kriitikat.
Neid võib tellida TV7 ja interneti kaudu.
Mitmed on leidnud lähedasema suhte Jumalaga,
kes on kogu meie usuelu alus.
Minu elu on sellele ehitatud, et ma tõesti tunnen Issandat
ja usk pole mulle religioon teiste usundite hulgas.
Ristiusk pole religioon, vaid elav suhe elava Jumalaga.
Kui soovid sama kogeda, siis võivad need sind edasi aidata.
Kui soovid aidata ehitada meie kristliku kooli tööd,
võid külastada kodulehekülge www.kristillinenkoulu.org
Võid tutvuda meie kooli ja tööga.
Kui sul on kooliealisi lapsi, võib meie kool sobida just neile.
Kui soovid toetada saate "Jumal kõneleb" tootmist,
võid helistada numbrile 9001777
Kõne maksab Eestis 7 eurot.
Võid kasutada ka kontonumbreid, mida näed saate lõppedes ekraanil.
Issand kinnitagu ja õnnistagu Sind rohkelt!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin